Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 4577

12. évfolyamok kerettantervei együtt használandók, kölcsönösen egymás háttéranyagát alkotják, melyben a 11. évfolyamban a szükséges témákat, területeket a 12. évfolyamból vesszük, a 12. évfolyam pedig a 11. évfolyam nyelv és eszközhasználati gyakorlataira épít. A Vizuális kultúra fakultatív tanulásának az a célja, hogy a tanulók gyakorlottságot szerezzenek a hagyományos és új képi és plasztikai kifejezési technikák és az ábrázolási konvenciók, színes közlések használatában és jártasságot a komplex vizuális közlések felhasználásában. Tanulmányozzák a plasztika és a tér viszonyát, valamint a rokon művészeti műfajok vizuális kifejezési lehetőségeit. Ismerkedjenek meg a színek gyakorlati alkalmazásával. Szerezzenek gyakorlottságot a tanulók a látvány, a jelenség, a jel, a tárgy, a kép, a műalkotás megfigyelésében, leírásában, megértésében, elemzésében. Váljanak képessé a mindennapi látványok esztétikumának és a művészeti élményeknek a befogadására, átélésére, a műalkotások megítélésére. Biztonsággal tanulják meg rendeltetésüknek megfelelően használni környezetüket, környezetük tárgyait. Értsék a környezetkultúra lényegét, fontosságát, alakuljon ki bennük pozitív attitűd a kultúrált környezet iránt, illetve környezetük vizuális esztétikai értékei iránt. Legyenek képesek elítélni a környezetet rongáló, károsító tevékenységeket, magatartást. Nyerjenek áttekintést az emberi élet tárgyi tartozékairól, az ember tárgyi környezetéről, a tárgykultúra történeti alakulásáról, a különböző kultúrkörök egymás mellett élő tárgyi világáról. Értsék meg a közvetlen tárgyvilág reprezentatív példáin keresztül a hasznosság, a jelentés, a szerkezet, az előállítás és a gazdaságosság összefüggéseit. Ismerkedjenek meg a tárgykészítés folyamatával az egyéni szükségletek felmérésétől, a tervezésen, a kivitelezésen át, a tárgy felhasználásának elemzéséig. Szerezzenek ismereteket és gyakorlati tapasztalatokat az építőművészet, az iparművészet (kézművesség és design) jellemzőivel összefüggésben. Mélyüljön el a tanulók tudása a vizuális kommunikáció témakörében. Más tantárgyak keretében tanult ismereteiket felhasználva alakuljon ki háttértudásuk a látás fiziológiájáról, a vizuális kommunikáció rendszeréről. Ismerkedjenek meg a tömegkommunikáció néhány műfajával. Szerezzenek tapasztalatokat az intézmények és a közönség, a médiumok és a nyelv, az információ és a befolyásolás témaköreivel összefüggésben. Alakuljon ki közvetlen tapasztalatuk a videóról mint személyes tömegkommunikációs médiumról. Ismerjék meg és éljék meg a személyes kommunikációs aktus folyamatát, illetve élményét. Szerezzenek gyakorlatot a tanulók a látvány, a jelenség, a jel, a tárgy, a kép, a műalkotás megfigyelésében, leírásában, megértésében, elemzésében. Váljanak képessé a mindennapi látványok esztétikumának és a művészeti élményeknek a befogadására, átélésére, a műalkotások megítélésére. Tudjanak véleményt mondani a művészet műfajairól, képzőművészeti, építészeti, iparművészeti, fotóművészeti, videoművészeti, multimediális és tömegkommunikációs műfajban készült alkotásokról. Váljon szokásukká a képzőművészeti, iparművészeti, építészeti tárgyú, illetve tömegkommunikációs művészeti műfajokkal, videoművészettel, multimédiával foglalkozó könyvek, albumok, folyóiratok, művészeti kritikák olvasása. Ismerjék több jelentős művész életútját, jellemző kifejezőeszközeit, kiemelkedő alkotását. Váljon igényükké a kiállítások, tárlatok látogatása. 2006/20/II. szám Javasolt óraszám Évfolyam 11. 12. Óraszám (hetente) $0,5 $0,5 Taneszköz Évfolyam Raktári szám Cím 11–12. Sebők Zoltán: Az új művészet fogalomtára 1945-től napjainkig. (Orpheusz Kiadó, 1997.) Jelmagyarázat $ = kötelezően választandó ☺ = szabadon választható b = lehetőség szerint csoportbontással = szabadon választható kerettantervi ajánlás Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes